Bliudencas
Bliùdencas (vok. Bludenz) – miestas Forarlbergo žemėje, vakarų Austrijoje. Per miestą teka Ilis (Reino intakas). Poluliacija – 14 118 gyventojų (2016 m. sausio 1 d. duomenys). Šiaurėje miestelis apsuptas Brėgenco miško kalnų, pietuose – Retikono ir Silvretos kalnų masyvų. Bliudence įsikūrusios Mondelēz International (Milka šokolado) ir Fohrenburger (alaus gamykla) gamyklos.